-Idles: d ayen yerzan timusniwin i icudden ɣer umezruy,taɣerma, tasekla, idles,atg… ladɣa leqdic iga Boulifa ɣef yidles d wansayen. Ma d leqdic n wiyiḍ yerza kan tutlayt s timmad-is.Aselmed n tarrayt-a d win ur d-nemmezg ara d wassaren imaynuten n tmetti ladɣa, seld anerni n tdamsa, d tnezzut. Beddlen wassaren n tmetti, uɣalen sran i usemres n tutlayin tiberranyin yuzzlen. Aya yewwi-d tarrayt-nniḍen d tamaynut i uselmed n tmaziɣt. D acu-tt ihi?